**TÁJÉKOZTATÓ**

**a 2015. október 29-i képviselőtestületi ülésen elhangzott**

**interpellációkra tett intézkedésekről**

**Auer Miklós képviselő-testületi tag**

* a Rába-hídon ma reggel 8:30 és 9 óra között egy személygépkocsikkal megrakott kamion fékezés nélkül haladt át a hídon. Kéri, hogy az ott készült videó felvételt az illetékesek nézzék meg és a megfelelő intézkedést tegyék meg.

*A kamerát figyelő Körmendi Rendőrkapitányságra megtettük a jelzést, hogy tájékoztassák önkormányzatot, milyen intézkedéseket tettek.*

* többen jelezték, hogy a kórház felújítás miatt – Halottak napján - nem tudnak bemenni a kórház területén maradt hamvakhoz megemlékezni. Farkas József kutatómunkájának köszönthetően utána tudott nézni annak, hogy a ’44 és ’45 között elhunytak hamvai valóban ott maradtak a kórház nagykertjének a Bercsényi utcai kerítése mellett.

*Bebes István polgármester elmondja, hogy a kórház igazgatójának jelzik a problémát.*

* kéri a Bartók lakótelep 5. szám alatt lévő illegális lakásfoglalók elleni hatékony fellépést.

*Polgármester Úr elmondja, hogy tudnak az illegális lakásfoglalókról, és a szükséges feljelentést már megtették.*

* az aluljáróval kapcsolatban elmondja, hogy vagy a felújításra vagy a betemetésre szükség lenne, hiszen életveszélyes.

*A hivatal statikai vizsgálatokat rendelt meg, amely már a nyárra elkészültek. A vizsgálatok kimutatták, hogy statikailag az út alatti rész ugyan mozog, de csak a használatából eredően a szükséges és elégséges mértékben, amely nem okoz veszélyhelyzetet. A födém vakolatleválásait karbantartással lehet javítani, erre a 2016-os költségvetés tervezésénél forrásokat szükséges biztosítani. Az aluljáró sorsát az M8 elkerülő kiépítése küszöbén lehet tervezni, a várhatóan lecsökkent 8-as belvárosi forgalmához igazítva.*

* a Molnár Lajos utcában néhány fa rendkívül közel van a házakhoz, szívesen megmutatja, mely fákról van szó

*A veszélyes fák kivágásra kerültek.*

* megköszöni Sövegjártó Zoltánnak, a Városgondnokságnak, Polgármester úrnak és Király Lajos úrnak, hogy a Rákóczi utca 53. szám alatti ingatlan tetejét gyorsan megjavították.

**Bán Miklós képviselő-testületi tag**

* többen jelezték, hogy az ünnepi szórólapot csak 27-én kapták meg az újsággal együtt. Kéri, nézzenek utána annak, hogy a bérmunkába kiadott szórólapok időben érjenek oda minden körmendi lakóhoz.

*A kézbesítő szolgáltató felé megtettük a jelzést, hogy jobban figyeljenek a határnapokra.*

* A Somogyi Béla utca 19. és a parkoló közötti nagy fűzfát kéri kertész által megnyesni, mivel minden arra közlekedő nagy járműnek a tetejét eléri a fa, ezzel zajt és kárt is okozva.

*A fűzfa megnyesését elvégeztettük.*

* Tájékoztatja a képviselő-testületet arról, hogy a Heinävesi kör titkára, Leena Vlassov a Finn- Magyar Baráti Társaság 65 éves megalakulásának ünnepén arany koszorús jelvényt vehetett át.

Körmend, 2015. november 18.

Forró Szilvia s.k. Sövegjártó Zoltán s.k.

irodavezető intézményvezető